KASA 9 
Kuharica 


Mjesto gdje se spajaju tradicija, kvaliteta i novi okusi. 

Operativni program 
ZA POMORSTVO 


PP ORAHOVICA 


Izrada ove kuharice sufinancirana 
je sredstvima Europske unije iz 
Europskog fonda za pomorstvo 

i ribarstvo. Sadržaj ove kuharice 
isključiva je odgovornost 


PP ORAHOVICA d.o.o. 


Kontakt podaci korisnika: 
PP ORAHOVICA d.o.o. 
PUSTARA 1 

33513 ZDENCI 

OIB: 70427199569 


Tel: +385 33 638 600 

Faks: +385 33 673 903 
e-mail: info Qpporahovica.hr 
www.pporahovica.hr 

a dodi od obid prve rvatske tiskane klhada, MEtnkto i 
profesora Ivana Birlinga, ,Novaz skup szlozena zagrebecha szokachka 
kniga“, dva su mlada chefa, Dragan Dragojlović-Gaga i Tomislav 
Škunca-Škuf, u suradnji s PP Orahovicom odlučila pokazati kako se 

i danas može dobro i zdravo jesti. Hrabro su isukali svoje kuhinjske 
daske, stali za štednjak i za vaš užitak spravili niz od deset modernih, 
nutricionistički dobro uravnoteženih i slasnih jela. Ne bilo kojih jela, 
već ukusnih obroka zasnovanih na visokokvalitetnim bjelančevinama 
najboljih slatkovodnih ribljih vrsta šarana, štuke, amura, smuđa, soma 
i tolstolobika, probranih iz najmodernijih slavonskih ribnjaka 

PP Orahovice. 


Svaku od probranih ribljih vrsta združili su s vrlo zanimljivim 
kombinacijama suvremenih, ali i tradicionalnih priloga, imajući na 

umu današnji stil života u kojem nam ostaje malo vremena za pripremu 
zdravih i ukusnih obroka. Razmišljali su i o još jednom čimbeniku. 

O činjenici da smo pomalo zaboravili kako su nam izvori ove vrste 
zdrave i ukusne hrane nadohvat ruke, u bogatim ravnicama zlatne 
Slavonije i njezinim ribnjacima. 


Kao što je ugledni profesor 1813. godine svoju kuharicu namijenio ,,ne 
profesionalnim sokačima (kuharima), nego kućnim kćerima, djevojkama 
kojih su zaduženja u obiteljskom domu uključivala i kuhanje“, tako su 

i naša dva mlada chefa ovu kuharicu namijenili svima koji žele pojesti 
fin i moderan obrok, čije spravljanje ne traži tajne vještine kuharskih 
čarobnjaka. Kako se tomu već priliči, kuharicu su okrunili slatkim 
desertom spravljenim od orahovačkih lješnjaka, pečenih šljiva 

i nezaobilazne čokolade. 

U slast! 

minuta osobe 


Dimljeni file šarana na krumpir salati s matovilcem, stabljičastim 
celerom, rotkvicama, prepeličjim jajima, dressingom od zrnatog senfa 
i bučinim uljem 


Sastojci: 500 g dimljenog filea šarana, 8 manjih krumpira , 3 grane stabljičastog celera, šaka matovilca, 150 g 
kiselog vrhnja, 10-ak rotkvica, 8 prepeličjih jaja, velika žlica zrnatog senfa, velika žlica bugremovog meda, mali 
svežanj svježeg kopra, 1 limun, jabučni ocat, bučino ulje, svežanj peršinovog lista 


Krumpire skuhamo u ljusci, ohladimo ih, ogulimo i narežemo na kocke. Dodamo na kockice narezani stabljičasti 
celer i začinimo s kiselim vrhnjem, limunovim sokom, jabučnim octom, soli, paprom, sjeckanim peršinom i bučinim 
uljem:Prepeličja jaja skuhamo;-ogulimo-i-prepolovimo;dodamo:salati:Dimljenifile šarana-narežemo-na-komadiće 
koje stavimo preko krumpir salate. Dodamo matovilac. Roikvice narežemo na tanke ploške i dekoriramo salatu. 
Žlicu zrnatog senfa pomiješamo sa žlicom meda i dodamo nasjeckani kopar. Dressing prelijemo preko jela. 

minuta osobe 
Grilani ražnjić od odreska šarana s čilijevim uljem, 
hummus od bijelog graha, salata od crvenog kupusa 


Sastojci: 8 odrezaka šarana, pola dl repičinog, lanenog ili suncokretovog ulja, 1 ljubičasti luk, nekoliko čili 


papričica, svežanj peršinova lista, 200 g bijelog graha, 1 — 2 limuna, kumin prah, tahini pasta (po želji), mljeveni 
cimet, četvrtina crvenog kupusa, jabučni ocat 


Odreske šarana nabodemo na štapiće za ražnjiće, premažemo ih uljem i nakapamo na njih limunov sok. Posolimo 
ih i popaprimo te grilamo na roštilju. Nasjeckamo ljubičasti luk, čili i peršinov list, zalijemo repičinim uljem, 
dodamo nekoliko kapi limuna i naribamo malo limunove korice. Prelijemo preko grilanih šaranovih ražnjića. Bijeli 
grah preko noći namočimo u vodi. Skuhamo ga, procijedimo, ali sačuvamo malo tekućine od kuhanja. Razradimo 
štapnim mikserom u pire; dodavajući tekućinu-od-kuhanja-po potrebi darpire-ne-bude:pregust:-Začinimo soli, 
paprom, kuminom, limunovim sokom, tahini pastom po želji i repičinim ili lanenim uljem. Crveni kupus narežemo 
na rezance, začinimo soli, paprom, limunovim sokom, mrvicom cimeta, jabučnim octom i lanenim uljem. 

minuta osobe 
Fiš od šarana u graševini s baranjskom paprikom i 
domaćim širokim rezancima 


Sastojci: 1 kg filea šarana, 1 luk, 3 — 4 češnja češnjaka, 2 dl graševine, 1 mrkva, komadić celera, 250 g pelata, 
tili papričica, slatka i ljuta mljevena crvena baranjska paprika, lovorov list, svežanj peršinova lista, 1 limun, 180 
g prokulica. Za tjesteninu: 250 g oštrog brašna, 3 jaja, nekoliko kapi maslinova ulja, prstohvat soli 


File šarana narežemo na kocke. Posolimo ih i popaprimo i kratko sotiramo na vrućem ulju. U drugoj dubokoj 
tavi na ulju zažutimo kockice luka, nasjeckani češnjak, komadiće mrkve i celera. Dodamo lovorov list, kolutiće čili 
papričice, zalijemo graševinom, dodamo pelate i malo vode. Začinimo soli, paprom, slatkom i ljutom mljevenom 
crvenom paprikom i limunovom koricom. Prokuhamo da povrće omekša, izvadimo lovorov list i limunovu koricu 
i razradimo štapnim mikserom. Protisnemo kroz grubo cjedilo i u umak dodamo sotiranu ribu. Na laganoj 

vatri kraiko prokuhamo šarana u umaku i dodamo sjeckani peršinov list. Prokulice očistimo i natrgamo listiće 
koje.kratko blanširamo u-kipućoj vodi. Ocijedimo.ih.i začinimo.soli.i.dodamo.nekoliko.maslinovog.ulja..Brašno, 
razmućena jaja, sol i kap maslinovog ulja umijesimo u tijesto. Izvaljamo ga u tanku plahtu i narežemo na široke 
rezance. Tjesteninu skuhamo u slanoj vodi, ocijedimo i prelijemo s nekoliko kapi maslinovog ulja. 

Čips od šarana s dipom od avokada, pikantnom salsom nmi pra 
i kiselim vrhnjem s limunom, češnjakom i vlascem 


Sastojci: 800 g čipsa od šarana, krušne mrvice, kukuruzne pahuljice, pola šake lješnjaka, oštro brašno, ljuta i slatka 
mljevena crvena paprika, 2 — 3 jaja, 1 avokado, pola ljubičastog luka, 1 rajčica, 1 limeta, svežanj svježeg korijandra, 
maslinovo ulje, Tabasco, 1 malo kiselo vrhnje, češanj češnjaka, svežanj vlasca, svežanj peršinovog lista, 2 limuna 


Trećinu trakica šarana začinimo soli i paprom, uvaljamo u brašno i ispržimo u dubokom ulju. Posipamo ljutom 

i slatkom mljevenom crvenom paprikom. Drugu trećinu trakica posolimo i popaprimo, uvaljamo u brašno, 
razmućena jaja i mješavinu drobljenih kukuruznih pahuljica i krušnih mrvica. Ispržimo u dubokom ulju te 
posipamo sjeckanim peršinom. Ostatak trakica posolimo i popaprimo, uvaljamo u brašno, razmućena jaja i 
mješavinu sjeckanih lješnjaka i krušnih mrvica. Ispržimo u dubokom ulju. Avokado prepolovimo, maknemo 
košticu, žlicom povadimo meso, a vilicom ga zdrobimo. Začinimo sjeckanim ljubičastim lukom, kockicama rajčice 
(vanjski dio rajčice režemo na kockice), soli, paprom, limetinim sokom, sjeckanim korijandrom, nekoliko kapi 
Tabasca i maslinovim uljem. Kiselo vrhnje začinimo sjeckanim češnjakom i vlascem; limunovim sokom, soli, 
paprom i maslinovim uljem. Za salsu ljubičasti luk narežemo na sitne kockice, dodamo na kockice narezanu 
rajčicu, sjeckani korijandar, kolutiće čilija, limunov sok, sol, papar i maslinovo ulje. 

minuta osobe 


File amura iz tavice na kremi fi 
od pečene buče sa salatom od jabuke, celera, mrkve, cikle i oraha 


Sastojci: 1,2 kg filea amura; 1 manja hokaido buča, komadić maslaca, 1 reska jabuke, 2 grane stabljičastog 
celera, 2 mrkve, 2 cikle, komadić đumbira, nekoliko oraha, 2 limuna, orahovo ili neko drugo aromatično ulje, 
jabučni ocat 


File amura posolimo i popaprimo, a kožu premažemo običnim uljem. Stranu kože stavimo u dobro zagrijanu 
tavu i zapećemo da postane hrskava. File okrenemo i kratko dovršimo. Buču operemo, prepolovimo ju i žlicom 
povadimo koštice. Narežemo ju na manje komade, stavimo na papir za pečenje, posolimo, popaprimo i prelijemo 
s malo običnog ulja. Buću pećemo na 200 *C, otprilike pola sata, da omekša i karamelizira se. Kada je pečena, 
buču razradimo u pire štapnim mikserom, dodamo kockicu maslaca i dosolimo po potrebi. Jabuku, mrkvu, 

ciklu i stabljičasti celer narežemo na tanke listiće ili naribamo grubom stranom ribeža. Začinimo soli, paprom, 
limunovim sokom, naribanim dumbirom, jabučnim octom i orahovim uljem. U salatu dodamo nasjeckane i 
tostirane orahe (tostiramo ih na suhoj tavi da puste aromu i dobiju malo boje). 

File tolstolobika na pari minuta. osobe 


s tostiranim lješnjacima, kiselo vrhnje s hrenom, 
kuhani Parisienne krumpir, pečene rajčice i grilani mladi luk 


Sastojci: 1,2 kg filea tolstolobika, 200 g kiselog vrhnja, komadić hrena (svježi korijen), 1 limun, 6 većih krumpira 
(za kuglice) ili 4 krumpira za kocke, kockica maslaca, svežanj peršinova lista, 200 g cherry rajčica, režanj češnjaka, 
2—3 grančice timijana, 2 svežnja mladog luka, maslinovo ulje, 10-ak lješnjaka 


File tolstolobika narežemo na manje komade koje posolimo, poškropimo limunovim sokom i stavimo kuhati na 
paru 10-ak minuta. Ili ribu poširamo 7 — 8 minuta u kipućoj vodi začinjenoj lovorovim listom, korjenastim povrćem 
i limunovim sokom. Lješnjake tostiramo u pećnici na 180 2C da dobiju boju i ljuska im počne otpadati. Grubo ih 
nasjeckamo i posipamo po gotovoj ribi. Kiselo vrhnje začinimo svježe naribanim hrenom, soli, paprom i limunovim 
sokom. Krumpir ogulimo i Parisienne ubadačem napravimo kuglice, ili krumpir narežemo na kockice. Krumpire 
kuhamo u slanoj vodi, ocijedimo ih i zapečemo u tavi na maslacu. Dodamo sjeckani peršin i posolimo. Rajčice 
prepolovimo, stavimo ih na papir za pečenje, posolimo, popaprimo i posipamo sjeckanim češnjakom, timijanom i 
maslinovim uljem. Pećemo u pećnici na 200 “C 15-ak minuta da poprime boju i smežuraju se. Mladi luk očistimo 

i stavimo u zagrijanu gril tavu na maslinovo ulje. Grilamo ga da se karamelizira, posolimo i lagano popaprimo. 

File soma u tijestu od zelenog silvanca, krakiš bara 


salata od crne leće i pečene paprike, krema od češnjaka 


Sastojci: 1 kg filea soma, 150 g oštrog brašna, 3 jaja, 1 — 2 dl zelenog silvanca, slatka crvena paprika, 250 
g crne leće, 2 mlada luka, 1 rog paprika, češanj češnjaka, svežanj peršinovog lista, 1 limun, balzamični ocat, 
maslinovo ulje, 0,5 | mlijeka 


File soma narežemo na komade. Oštro brašno pomiješamo sa žumanjcima, bijelim vinom, soli i crvenom 
paprikom, da bude nešto gušće od tijesta za palačinke. Bjeljanjke istučemo u snijeg i umiješamo ih u tijesto. Ribu 
posolimo i poškropimo limunovim sokom, uvaljamo ju u brašno i provučemo kroz tijesto. Pržimo u dubokom ulju 
da poprimi zlatnu boju i postane hrskava. Crnu leću skuhamo u vodi, procijedimo ju i ohladimo. Papriku u komadu 
pečemo u pećnici na 200 C, 15-20 minuta da potamni. Čim se ohladi, ogulimo joj kožu, očistimo ju od sjemenki, 
narežemo na kockice i dodamo kuhanoj leći. Salatu začinimo soli, paprom, sjeckanim češnjakom i peršinom, 
balzamičnim octem, maslinovim uljem i kolutićima mladog luka. Nekoliko češnjeva češnjaka kuhamo u mlijeku, 
koje tijekom kuhanja 3: puta zamijenimo dok češnjak ne-omekša.-Izvadimo-kuhani-i.mekani češnjak:iz mlijeka 

i razradimo ga štapnim mikserom u kremu. Kremu od češnjaka posolimo i dodamo kap-dvije limunovog soka. 
Kremu protisnemo kroz fino cjedilo. 

minuta osobe 


File smuđa s grila, orzotto s peršinom, 
sotirani špinat i čips od batata s crvenom ljutom paprikom 


Sustojci: komada filea smuđa, 200 g ječma, svežanj peršinova lista, nekoliko kockica maslaca, 1 luk, 
2 — 3 češnja češnjaka, vrećica špinata, 1 batat, ljuta paprika, piment 


File smuđa posolimo, lagano popaprimo i grilamo na strani kože na gradelama ili u gril tavi da koža postane 
hrskava. Okrenemo, vrlo kratko dopečemo i maknemo s vatre. Pečeni file smuđa premažemo maslinovim uljem. 
Na maslacu zažutimo sjeckani luk, češnjak i narezane stapke peršina, dodamo isprani ječam i podlijemo vodom 
li ribljim temeljeem. Kuhamo uz povremeno miješanje da ječam omekani. Podlijevamo po potrebi tekućinom. 
Začinimo soli, paprom i pimentom drobljenim u mužaru. Kada je ječam gotov, ij. kada je mekan i sluzav, u 
orzotto umiješamo kockicu hladnog maslaca, nekoliko kapi maslinova ulja i pregršt sjeckanog peršina. Špinat 
načupkamo-i.dobro operemo. Na maslinovom ulju popržimo malo-sjeckanog češnjaka; dodamo špinat-koji 
začinimo soli i paprom i miješamo dok sav špinat ne uvene. Batat ogulimo i narežemo na vrlo tanke ploške, 

po mogućnosti mandolinom ili mesoreznicom te pržimo u dubokom ulju. Čips začinimo soli i ljutom paprikom. 

S ranije skuhanom palentom! minuta. osobe 


File štuke na grilanoj palenti 
s hrskavom slaninom i toplom salatom od šumskih gljiva 


Sastojci: 1,2 kg filea štuke, 140 g palente, 0,6 | mlijeka, 50 g maslaca, grančica ružmarina, 50 g ivrdog kravljeg 
sira, žlica kestenovog meda, 100 g narezane slanine, 800 g šumskih gljiva poput lisičarki, crnih truba, bukovača, 
smeđih šampinjona, blagvi itd., svežanj peršinovog lista, 1 luk, 2 — 3 češnja češnjaka, 1 limun, konopljino ulje 


Štuku narežemo na komade koje posolimo, popaprimo i mariniramo s malo limonovog soka i konopljinog ulja. 

U teflonskoj tavi ispečemo ribu, prvo na strani kože da dobije boju, zatim kratko na drugoj strani. Vodu i mlijeko 
zagrijemo u omjeru 1:1, dodamo žlicu meda, sjeckani ružmarin, posolimo i kada zakuha usipamo palentu 
miješajući. Omjer tekućine i palente je 4:1. Kuhamo da palenta postane gusta te u nju umiješamo kockicu hladnog 
maslaca i naribani tvrdi sir. Palentu izlijemo u dublji pleh ili kalup, koji smo prije premazali maslinovim uljem. 
Ohladimo ju i, kada se stisne, narežemo na kocke koje potom zapečemo u tavi sa svih strana. Palentu skuhamo 
dan ranije ili 2 sata prije ostalih namirnica zbog hlađenja i stiskanja u kalupu. Slaninu narežemo na tanke trake 
koje u tavi ispećemo da postanu hrskave: Hrskavu-slaninu-razmrvimo preko zapečene-palente:Gljive-očistimo 

i narežemo na manje komadiće. Na ulju sotiramo sjeckani luk i češnjak, dodamo gljive, posolimo i popaprimo. 
Kada gljive uvenu, maknemo ih s vatre i začinimo limunovim sokom, sjeckanim peršinom i konopljinim uljem. 


Drobljenac od lješnjaka s pečenim šljivama, 
Crame Anglaise i čokoladni listići s lješnjacima 
Drobljenac od lješnjaka: 100 g oštrog brašna, 200 g sjeckanih lješnjaka, 80 g maslaca, 2 žlice meda, pola 


mahune vanilije (srž mahune), korica naranče. Pomiješamo sve sastojke i kroz prste izmrvimo u drobljenac. 
Crumble tostiramo u pećnici na papiru za pečenje na 200.C, do zlatno-smeđe boje. 


Pečene šljive: 400 g šljiva bistrica, Muscovado šećer, mljeveni cimet, mahuna vanilije, limun, tamni rum 

Šljive prerežemo na pola, izvadimo košticu i začinimo ih Muscovado šećerom, cimetom, vanilijom, koricom 
limuna i poškropimo rumom. Ispečemo ih u pećnici na 200 %C da omekšaju i puste sok, otprilike 20 — 30 min, 
ovisi koliko su velike i sočne. Preko gotovih šljiva posipamo drobljenac od lješnjaka. 


Cr&me Anglaise: 0,5 I vrhnja za kuhanje, 30 g šećera, 5 žumanjaka, druga polovica mahune vanilije 
Zagrijemo vrhnje u koje dodamo mahunu vanilije (srž mahune + obje prazne polovice mahune). Posebno 
pomiješumo šećer sa žumanjcima, lagano ih istučemo te uz stalno miješanje u smjesu usipamo zagrijano 
vrhnje. Smjesu vratimo na vatru i zagrijemo do 85 “C da se zgusne. Procijedimo kroz fino cjedilo. 


Čokoladni listići s lješnjacima: 100 g tamne čokolade, 50 g lješnjaka 

Lješnjake tostiramo-u pećnici-na-200.*C-da-poiamne-i-počne-im se-guliti-opna:-Ogulimo-ih.i-grubo-nasjeckamo. 
Čokoladu otopimo na pari, pazimo da se ne pregrije. Otopljenu čokoladu izlijemo na masni papir, posipamo 
usitnjenim lješnjacima i ohladimo u hladnjaku da se čokolada stisne. 


Panona Mare 
M2 sei sf 


PP Orahovica najveći je proizvođač slatkovodne ribe u Republici Hrvatskoj. 


Uzgoj slatkovodne ribe datira još od 1964. godine i danas se odvija na 5.108 
hektara najmodernije opremljenih ribnjaka smještenih na lokacijama: 
Orahovica-Grudnjak, Donji Miholjac, Bilje-Kopački rit, Lipovljani, Vrbovljani, 
Narta i Pisarovina. 


Svake godine u pogonima PP Orahovice proizvede se oko 1.500 tona ribe kroz 
cjelogodišnji izlov. Prerada izlova odvija se u vlastitoj tvornici slatkovodne ribe 
Panona Mare, smještenoj u Čačincima. Panona Mare na tržište stavlja svježe, 
smrznute i dimljene proizvode vrhunske kvalitete, u obliku cijelih riba, ribljih fileta 
i odrezaka te dimljenih fileta. Najnoviji proizvod je namaz od dimljene ribe. 


Slatkovodna riba bogata je mineralima i vitaminima. Izvor je zdravih masti, a 
očišćena i filetirana ili dimljena pa prerađena riba, jednostavna je i zahvalna za 
uporabu u domaćinstvu, kao i u restoranima ili velikim hotelskim kuhinjama i 
pogonima. S obzirom na pomalo izgubljenu naviku poznavanja i konzumacije 
slatkovodne ribe, stručnjaci PP Orahovice odlučili su približiti nam slatkovodnu 
ribu kroz suradnju s iskusnim i kreativnim chefovima, Draganom Dragojlovićem- 
Gagom i Tomislavom Škuncom-Škufom. 

Rezultat njihove suradnje ova je moderna mala kuharica, koja svojim novim i 
zanimljivim receptima, zasnovanima na tradiciji i poštivanju lokalnih namirnica 

i podneblja, na vaše stolove donosi desetak ukusnih i zdravih recepata. 


Pozivamo Vas da ih isprobate. 


PP ORAHOVICA 


Nakladnik: PP Orahovica d.o.0., 
PUSTARA 1, 33513 ZDENCI 
OIB: 70427199569 


Fotograf: Boris Berc , . 
Stiliziranje jela i recepti: Dragan Dragojlović Gaga i Tomislav Škunca Skuf 
Uvodni tekstovi: Sergej Ivasović 

Tekst lektorirala: Barbara Kružić, prof. 

Tisak: Grafika d.o.o., Osijek 

Naklada: 3000 komada 

Prvo izdanje, 2017. godina 


